CELEX: 32022D0153
Language: sl
Date: 2022-02-03 00:00:00
Title: Sklep Sveta (SZVP) 2022/153 z dne 3. februarja 2022 o spremembi Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

4.2.2022   
               
               
                  SL
               
               
                  Uradni list Evropske unije
               
               
                  L 25/17
               
            
         SKLEP SVETA (SZVP) 2022/153
         z dne 3. februarja 2022
         o spremembi Sklepa 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1),
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 1. avgusta 2011 sprejel Sklep 2011/486/SZVP.
                  
               
                     (2)
                  
                  
                     Varnostni svet Združenih narodov je 22. decembra 2021 sprejel Resolucijo 2615 (2021), v kateri je izrazil globoko zaskrbljenost zaradi humanitarnih razmer v Afganistanu, tudi neustrezne prehranske varnosti, in opozoril, da so ženske, otroci in manjšine nesorazmerno prizadeti.
                  
               
                     (3)
                  
                  
                     Varnostni svet Združenih narodov je z Resolucijo 2615 (2021) odločil, da humanitarna pomoč in druge dejavnosti, ki podpirajo osnovne človeške potrebe v Afganistanu, ne kršijo odstavka 1(a) Resolucije Varnostnega sveta Združenih narodov (RVSZN) 2255 (2015), hkrati pa odločno spodbuja izvajalce, ki delujejo na podlagi RVSZN 2615 (2021), naj si razumno prizadevajo, da bi si osebe ali subjekti, uvrščeni na seznam sankcij iz RVSZN 1988 (2011), pridobili čim manjše koristi, bodisi zaradi neposrednega zagotavljanja pomoči ali preusmerjanja.
                  
               
                     (4)
                  
                  
                     Sklep 2011/486/SZVP bi bilo zato treba ustrezno spremeniti.
                  
               
                     (5)
                  
                  
                     Za izvedbo nekaterih ukrepov iz tega sklepa so potrebni nadaljnji ukrepi Unije –
                  
               SPREJEL NASLEDNJI SKLEP:
         
            Člen 1
            V členu 4 Sklepa 2011/486/SZVP se doda naslednji odstavek:
            
               
                  „6.   Odstavka 1 in 2 se ne uporabljata za obdelavo in izplačevanje sredstev, drugega finančnega premoženja ali gospodarskih virov ter dobavo blaga in storitev, potrebnih za pravočasno zagotovitev humanitarne pomoči in druge dejavnosti, ki podpirajo osnovne človeške potrebe v Afganistanu, ali za podporo takšnim dejavnostim.“.
               
            
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 3. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  UL L 199, 2.8.2011, str. 57.